ठाणे: महाराष्ट्र के ठाणे में पुलिस ने छापेमारी कर 2.25 करोड़ रुपए के पुराने नोट बरामद किए हैं। इस मामले में 6 लोगों को अरेस्ट भी किया गया है। पिछले एक हफ्ते में ठाणे पुलिस ने तीन अलग अलग मामलो में ये बरामदगी की है। पहला मामला...
- पहली कार्रवाई में ठाणे क्राइम ब्रांच अधिकारियो को जानकारी मिली थी की 25 फरबरी को ठाणे में जम्भोली नाके के पास कुछ लोग एर्टिगा कार में पुराने नोट बदलने के लिए आने है।
- पुलिस ने पहले जाल बिछाया और मुंबई के रहने वाले तीन लोगो को पुराने 1000 के 2450 और 500 के 4300 नोटों के साथ गिरफ्तार किया।
- इस मामले में दयाशंकर यादव, पंकज गोयल और सुनील मुथुराज के पास से 46 लाख पुराने नोट बरामद हुए है।
दूसरा मामला...
- दूसरे मामले में ठाणे पुलिस को 27 फरबरी जानकारी मिली की गोल्डन डाइजन नाके के पास एक शख्स पचास लाख के पुराने नोटों के साथ मौजूद है।
- पुलिस मौके पर पहुंची और मोटरसाइकिल पर सवार 36 साल के चेतन रंधवा को धर दबोचा।
- चेतन के पास से बरामद बैग में पुराने 1000 रुपए के पांच नोट और 500 रुपए के 9990 नोट मिले।
तीसरी मामला
- तीसरे मामले में 28 फरवरी को ठाणे पुलिस को सूचना मिली कि, शहर के टेंभी नाके पर दो लोग पुराने 500 और हजार के नोटों के साथ मौजूद हैं।
- पुलिस टेंभी नाके पर पहुंची और मुंबई के रहने वाले किशोर डांभरे और नवी मुंबई के रहने वाले विनोद शिंदे को हिरासत में लेकर उनके पास से एक करोड़ 29 लाख की करेंसी बरामद हुई।
आरबीआई में नोट बदलने की थी तैयारी
- संयुक्त पुलिस आयुक्त आशुतोष ढुमरे ने पत्रकारों को बताया कि, बंद हो चुके पुराने नोट रखने के मामले में कुल छह लोगों को अरेस्ट किया गया है।
- ढुमरे ने बताया कि इन कारोबारियों की योजना पुराने नोटों को भारतीय रिजर्व बैंक (आरबीआई) से बदलवाने की थी। संयुक्त आयुक्त ने बताया कि कारोबारियों और जब्त की गई करेंसी आयकर विभाग को सौंप दिया गया है।
अमान्य नोट रखने पर लगेगा जुर्माना
- सरकार ने अमान्य हो चुके पुराने 10 से अधिक नोट रखने वालों को दंडित करने के प्रावधान वाले कानून को अधिसूचित कर दिया।
- कानून के तहत ऐसे लोगों पर न्यूनतम 10,000 रुपये के जुर्माने का प्रावधान है।
- संसद ने पिछले महीने देनदारी दायित्व समाप्ति कानून, 2017 पारित किया है। इस कानून को पारित करने का मकसद 500 और 1,000 रुपये के बंद किए जा चुके नोटों का इस्तेमाल करते हुये समानान्तर अर्थव्यवस्था चलाने की संभावनाओं को समाप्त करना है।
awa_Deva hin_Deva hin_Deva bho_Deva mag_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva